62021CO0133_INF
Определение на Съда (седми състав) от 7 април 2022 г. —Elliniko Dimosio (Почистващ персонал в училищата)
(Дело C-133/21) (
1
)
„Преюдициално запитване — Социална политика — Директива 1999/70/ЕО — Рамково споразумение за срочната работа, сключено между Европейската конфедерация на профсъюзите (CES), Съюза на индустриалците в Европейската общност (UNICE) и Европейския център на предприятията с държавно участие (CEEP) — Клауза 4 — Принцип на недопускане на дискриминация — Последователни срочни договори в публичния сектор — Национална правна уредба, която въвежда разлика в третирането от гледна точка на заплащането между работниците, наети на срочни договори за изработка, и работниците, наети на трудови договори за неопределено време — Липса на обосновка — Понятие „обективни причини“
1.
Социална политика — Рамково споразумение за срочната работа, сключено между Европейската конфедерация на профсъюзите (CES), Съюза на индустриалците в Европейската общност (UNICE) и Европейския център на предприятията с държавно участие (CEEP) — Директива 1999/70 — Понятие „работник на срочен трудов договор“ — Работници, наети да почистват училища въз основа на срочни договори за изработка — Включване
(клауза 2, точки 1 и 2, клауза 3, точка 1 и клауза 4, точка 1 от приложението към Директива 1999/70 на Съвета)
(вж. т. 39—44)
2.
Социална политика — Рамково споразумение за срочната работа, сключено между Европейската конфедерация на профсъюзите (CES), Съюза на индустриалците в Европейската общност (UNICE) и Европейския център на предприятията с държавно участие (CEEP) — Директива 1999/70 — Условия за наемане на работа — Понятие — Условия относно заплащането — Включване
(клауза 4, точка 1 от приложението към Директива 1999/70 на Съвета)
(вж. т. 45)
3.
Социална политика — Рамково споразумение за срочната работа, сключено между Европейската конфедерация на профсъюзите (CES), Съюза на индустриалците в Европейската общност (UNICE) и Европейския център на предприятията с държавно участие (CEEP) — Директива 1999/70 — Забрана на дискриминацията на работниците на срочен трудов договор — Национална правна уредба, която въвежда разлика в третирането от гледна точка на заплащането между работниците, наети на срочни договори за изработка, и работниците, наети на трудови договори за неопределено време — Липса на обективни причини — Недопустимост
(клауза 4, точка 1 от приложението към Директива 1999/70 на Съвета)
(вж. т. 60—63 и диспозитива)
Диспозитив
Клауза 4, точка 1 от Рамковото споразумение относно срочната работа, сключено на 18 март 1999 г., което се съдържа в приложението към Директива 1999/70/ЕО на Съвета от 28 юни 1999 година относно Рамково споразумение за срочната работа, сключено между Европейската конфедерация на профсъюзите (CES), Съюза на индустриалците в Европейската общност (UNICE) и Европейския център на предприятията с държавно участие (CEEP), трябва да се тълкува в смисъл, че не допуска национална правна уредба, съгласно която работник на срочен договор, чийто договор е квалифициран като договор за изработка, няма право да получава еквивалентно заплащане като работниците на договори за неопределено време, по съображение че е полагал труд въз основа на срочен договор, като е знаел, че този договор отговаря на постоянни и трайни нужди на работодателя му.
(
1
)	ОВ C 206, 31.5.2021 г.